
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Rimavská Sobota 9Er/238/2008 6908213977 21. 10. 2024 JUDr. Ivan Ďalak ECLI:SK:OSRS:2024:6908213977.2
Uznesenie Okresný súd Rimavská Sobota v exekučnej veci oprávneného: Úrad práce, sociálnych vecí a rodiny, so sídlom Čerenčianska 18, Rimavská Sobota, IČO: 37 949 608 proti povinnému: A. B., nar. XX. XX. XXXX, trvale bytom C. XXX o vymoženie dlžného výživného vo výške 1.541,52 eur s príslušenstvom, vedenej súdnym exekútorom JUDr. Dušanom Cirbesom, Exekútorský úrad Rimavská Sobota, Svätoplukova 36 pod sp. zn. EX 616/2008 o podnete súdneho exekútora na zastavenie exekúcie takto rozhodol: I. Súd exekúciu z a s t a v u j e. II. Okresný súd Rimavská Sobota je p o v i n n ý zaplatiť súdnemu exekútorovi trovy exekúcie vo výške 22,27 eur v lehote troch dní odo dňa právoplatnosti tohto uznesenia na účet číslo: D. XXXX XXXX XXXX XXXX XXXX, VS: 6162008, súdnemu exekútorovi JUDr. Dušanovi Cirbesovi. odôvodnenie: 1. Oprávnený podal dňa 22. 12 2008 návrh na vykonanie exekúcie proti povinnému o vymoženie dlžného výživného vo výške 1.541,52 eur s príslušenstvom. Súd dňa 05. 06. 2009 poveril súdneho exekútora vykonaním exekúcie. 2. Súdny exekútor podal dňa 30.01.2024 podnet na zastavenie exekúcie podľa § 57 ods. 1 písm. h/ zákona č. 233/95 Z.z., nakoľko povinný je nemajetný. 3. Podľa § 57 ods. 1 písm. h/ zák. č. 233/1995 Z. z. o súdnych exekútoroch a exekučnej činnosti (Exekučný poriadok) v znení účinnom do 31. 3. 2017 (vzhľadom na prechodné ustanovenie § 243h ods. 1 Exekučného poriadku) exekúciu súd zastaví, ak majetok povinného nestačí ani na úhradu trov exekúcie. 4. Po preskúmaní predloženého šetrenia súdneho exekútora, exekútorského spisu a vzhľadom na to, že exekúcia je vedená od roku 2008, v súlade so zásadou hospodárnosti konania, mal súd za preukázané, že majetok povinného nestačí ani na úhradu trov exekúcie a exekúciu v zmysle § 57 ods. 1 písm. h) Exekučného poriadku zastavil. 5. Podľa § 203 ods.2 Exekučného poriadku ak sa exekúcia zastaví z dôvodu, že majetok povinného nestačí ani na úhradu trov exekúcie, znáša ich oprávnený. To neplatí, ak ide o vykonanie exekúcie na vymoženie pohľadávky na výživnom. V takomto prípade znáša trovy exekúcie súd; súd nemá právo na náhradu trov exekúcie, ktoré platil. 6. Súdny exekútor si vyčíslil trovy exekúcie spočívajúce v odmene podľa § 4 ods. 1 vyhl. 288/1995 Z.z. v sume 33,50 eur a v náhrade hotových výdavkov – poštovné, poplatky, hotové výdavky v sume 34,39 eur, spolu s 20 % DPH, v celkovej výške 81,46 eur, pričom na trovy exekúcie bola už vymožená suma 59,19 eur a teda na trovy exekúcie pre súdneho exekútora zostáva uhradiť sumu 22,27 eur.
7. Podľa § 4 ods. 1 základom na určenie odmeny súdneho exekútora za výkon exekučnej činnosti pri exekúcii na peňažné plnenie je výška vymoženej pohľadávky, ak ďalej nie je ustanovené inak (§ 6, § 14 až 16). 8. Podľa § 22 ods. 1 vyhl. č. 288/1995 Z.z., súdnemu exekútorovi patrí popri odmene aj náhrada hotových výdavkov účelne vynaložených v súvislosti s vykonávaním exekučnej činnosti; táto náhrada zahŕňa najmä cestovné náhrady, poštovné a telekomunikačné výdavky, znalecké náhrady a poplatky. 9. Podľa § 196 Exekučného poriadku, za výkon exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena a náhrady určené podľa tohto zákona o daň z pridanej hodnoty. 10. Súd preskúmal vyúčtovanie trov exekúcie sp.zn.: EX 616/08, exekútorský spis a priznal súdnemu exekútorovi odmenu v celkovej výške 81,46 eur, t.j. odmenu z vymoženej sumy v zmysle § 4 ods. 1 vyhl. vo výške 33,50 Eur a náhradu hotových výdavkov – poštovné, poplatky, hotové výdavky v sume 34,39 eur, spolu s 20% DPH, nakoľko súd uvedené náklady považoval za účelne vynaložené a zo spisu súdneho exekútora za preukázané, pričom od priznanej sumy odčítal vymoženú sumu na trovy exekúcie vo výške 59,19 eur a zaviazal Okresný súd Rimavská Sobota na úhradu zostávajúcej odmeny súdneho exekútora vo výške 22,27 eur. Poučenie: Proti výroku I. tohto uznesenia možno podať odvolanie v lehote 15 dní odo dňa jeho doručenia na Krajský súd v Banskej Bystrici cestou Okresného súdu Rimavská Sobota. Podľa § 363 Csp, v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 ods. 1 Csp, odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 365 ods. 2 Csp, odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Podľa § 365 ods. 3 Csp, odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Proti výroku II. tohto uznesenia odvolanie nie je prípustné. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona.

